În plus, activitățile intersectoriale (activități IT, comunicare, remunerarea experților evaluatori) au reprezentat 3 747 741,40 EUR (6 % din bugetul operațional).

În final, în cadrul obiectivului nr. 4 (Facilitarea accesului la asistență medicală mai bună și mai sigură pentru cetățenii Uniunii), RER au primit sprijin financiar pentru coordonarea lor, în special sub forma granturilor pe o perioadă de 3 ani, în derulare până la finalul programului. În plus, programul a sprijinit și evaluarea independentă a furnizorilor de servicii medicale care au solicitat să se alăture RER existente. Programul anual de lucru 2018 a inclus și finanțarea prin grant direct a unei RER existente (eUROGEN), dar și a rețelei băncii de date Orphanet.

PRINCIPALELE ACȚIUNI DE COMUNICARE

La monitorizarea punerii în aplicare a programului, Chafea a contribuit la activitatea de pregătire a cadrului financiar multianual pentru perioada 2021-2027 colectând informații privind rezultatele programului în domeniul sănătății (2014-2017). După adoptarea strategiei Chafea de diseminare a programului (iunie 2017), planul anual de diseminare pentru 2018 s-a concentrat pe prioritățile esențiale ale Comisiei în domeniul sănătății, și anume rețelele europene de referință și pregătirea pentru situații de criză și răspunsul la acestea.

Pentru rețelele europene de referință:

·producerea broșurii electronice „Rare diseases 2008-2016: EU-funded actions paving the way to the European Reference Networks”;

·producerea fișei informative „EU health programme support to ERNs: helping people suffering from rare and low-prevalence complex diseases”, prezentată în cadrul celei de a patra conferințe a rețelelor europene de referință, organizată în perioada 21-22 noiembrie 2018 în Bru xelles.

La pregătirea pentru situații de criză:

·producerea și publicarea broșurii electronice „Health threats 2009-2018: EU-funded actions for better preparedness and coordination in health crisis”;

·producerea și publicarea fișei informative „Medical countermeasures: vaccines and vaccination”;

·conferința „Best practices in implementing the international health regulations” organizată în perioada 7-8 iunie 2018 în Atena, Grecia, în cooperare cu Ministerul Sănătății din Grecia.

Chafea a participat la cinci conferințe principale privind sănătatea publică la nivelul UE având ca public-țintă oameni de știință și profesioniști în domeniul sănătății.

·18th International Conference on Integrated Care, 23-25 mai 2018, Utrecht, Țările de Jos. Ateliere și stand dedicat programului de sănătate.

·21st European Health Forum Gastein, 3-5 octombrie 2018. Stand organizat.

·11th European Public Health Conference 2018, 28 noiembrie-1 decembrie 2018, „Winds of change: towards new ways of improving public health in Europe”, Ljubljana, Slovenia. S-au desfășurat două preconferințe care s-au concentrat pe acțiunile UE în ceea ce privește rezistența la antimicrobiene și infecțiile asociate asistenței medicale . Simpozion de prânz: The EU health programme successes - contributing to better health for all in the EU.

·49th Union World Conference on Lung Health, 24-27 octombrie 2018. Au fost organizate o prezentare la stand și sesiuni de întâlnire și cunoaștere a experților din program. Haga, Țările de Jos.

·AIDS 2018, ateliere în programul din domeniul sănătății, 23-27 iulie 2018. Au fost organizate un stand UE și sesiuni de întâlnire și cunoaștere a experților din program, în Amsterdam, Țările de Jos. A fost produsă și diseminată o broșură electronică dedicată conferinței.